Държавен вестник, бр. 63, 2002 г., стр. 3

Б Р О Й  63
Д Ъ Р Ж А В Е Н   В Е С Т Н И К
С Т Р .  3
4. които не са осъждани на лишаване от сво-
бода за престъпления от общ характер.
(2) Председателят и заместник-председате-
лите не могат:
1. да бъдат лица, които са еднолични тър-
говци, акционери, съдружници, управители,
прокуристи, консултанти или членове на упра-
вителни или контролни органи на предприятия
и организации, които извършват дейности по
този закон;
2. да заемат друга платена длъжност, освен
ако упражняват научна или преподавателска
дейност.
(3) Размерите на възнагражденията на пред-
седателя и на заместник-председателите се
определят, както следва:
1. на председателя—95 на сто от три средно-
месечни заплати на наетите лица по трудово и
служебно правоотношение в обществения сек-
тор съобразно данни на Националния статис-
тически институт;
2. на заместник-председателите—90 на сто
от три средномесечни заплати на наетите лица
по трудово и служебно правоотношение в об-
ществения сектор съобразно данни на Нацио-
налния статистически институт.
Чл. 7. (1) Председателят може да бъде осво-
боден преди изтичане на мандата само:
1. по негово искане;
2. при извършване на грубо нарушение на
този закон;
3. при извършване на груби и/или системни
нарушения на служебните задължения;
4. при отпадане на някое от условията за
заемане на длъжността;
5. при невъзможност да изпълнява задълже-
нията си за срок, по-дълъг от 6 месеца.
(2) В случай на освобождаване по ал. 1, както
и при смърт или поставяне под запрещение на
председателя на агенцията Министерският съ-
вет определя нов председател при условията и
по реда на чл. 4, ал. 2 и чл. 6, ал. 1 до края на
мандата.
Чл. 8. (1) В своята дейност председателят на
агенцията се подпомага от администрация, ор-
ганизирана в агенцията.
(2) Агенцията е юридическо лице на бю-
джетна издръжка със седалище София.
(3) Структурата, дейността и организацията
на работа на агенцията и нейната численост се
определят в устройствен правилник, приет от
Министерския съвет по предложение на пред-
седателя на агенцията.
(4) За служителите от администрацията,
които изпълняват дейностите по изготвяне на
лицензии и разрешения и осъществяват конт-
рол по тяхното спазване, се прилага забраната
по чл. 6, ал. 2, т. 1.
Чл. 9. (1) Към председателя на агенцията се
създава:
1. Консултативен съвет по въпросите на яд-
рената безопасност;
2. Консултативен съвет по въпросите на ра-
диационната защита.
(2) В консултативните съвети по ал. 1 се
включват изтъкнати учени и специалисти в
областта на ядрената енергия и йонизиращите
лъчения, управлението на радиоактивни отпа-
дъци и отработено гориво.
(3) Председателят на агенцията със заповед
определя състава на консултативните съвети.
(4) Консултативните съвети подпомагат дей-
ността на председателя, като дават становища
по научните аспекти на ядрената безопасност и
радиационната защита.
(5) Консултативните съвети приемат прави-
ла за своята работа и заседанията им се ръково-
дят от председателя на агенцията или от упъл-
номощено от него лице.
Раздел II
Финансиране на Агенцията за ядрено
регулиране
Чл. 10. (1) Дейността на агенцията се финан-
сира от държавния бюджет и от приходите от
таксите, събирани по този закон.
(2) Агенцията е администратор на таксите
по този закон.
Чл. 11. (1) Приходите по бюджета на аген-
цията се набират от:
1. таксите, събирани по този закон и лихви-
те върху тях;
2. дарения.
(2) Средствата по бюджета на агенцията се
разходват приоритетно за:
1. финансиране извършването на проучвания,
анализи и експертизи, свързани с оценка на
ядрената безопасност и радиационната защита
и с дейността по регулиране на ядрената без-
опасност и радиационната защита по този закон;
2. капиталови разходи за развитие на мате-
риалната база;
3. повишаване квалификацията на служите-
лите в администрацията;
4. допълнително материално стимулиране на
служителите в администрацията.
Раздел III
Правомощия на други органи
Чл. 12. Държавните органи, които чрез финан-
сиране или по друг начин съдействат за внедрява-
нето и използването на ядрена енергия или из-
точници на йонизиращи лъчения, не могат да имат
държавни регулиращи функции по отношение на
ядрената безопасност и радиационната защита
при осъществяването на тези дейности.